b'\n_START_ARTICLE_\nKolumbija\n_START_SECTION_\nLiterat\xc5\xabra\n_START_PARAGRAPH_\nGarsiausias ne tik Kolumbijos, bet ir vienas garsiausi\xc5\xb3 visos Lotyn\xc5\xb3 Amerikos ra\xc5\xa1ytoj\xc5\xb3, Nobelio literat\xc5\xabros premijos laureatas\xc2\xa0\xe2\x80\x93 Gabriel Garc\xc3\xada M\xc3\xa1rquez, i\xc5\xa1gar\xc4\x97j\xc4\x99s savo k\xc5\xabriniu Cien a\xc3\xb1os de soledad (\xe2\x80\x9e\xc5\xa0imtas met\xc5\xb3 vienatv\xc4\x97s\xe2\x80\x9c).\n_START_SECTION_\nMuzika\n_START_PARAGRAPH_\nKolumbijos muzikoje be \xc4\xafprast\xc5\xb3 Lotyn\xc5\xb3 Amerikos bruo\xc5\xbe\xc5\xb3, labai ry\xc5\xa1ki afrokaribieti\xc5\xa1ka \xc4\xaftaka. \xc5\xa0alies nacionaliniu \xc5\xa1okiu laikoma kumbija (cumbia). XX a. Kolumbijoje buvo populiari bambuco, vallenato, porro muzika. I\xc5\xa1plitus valsui susiformavo vietinis variantas pasillo. \xc5\xa0iuo metu populiariausia yra latina pop ir salsa muzika. Paplit\xc4\x99s regis. \xc5\xa0al\xc4\xaf garsina tokie atlik\xc4\x97jai kaip Shakira, Juanes, Charlie Zaa, Joe Arroyo, Boogaloo, Carlos Vives.\n_START_SECTION_\nVirtuv\xc4\x97\n_START_PARAGRAPH_\nPagrindinis valgymo laikas Kolumbijoje\xc2\xa0\xe2\x80\x93 almuerzo (piet\xc5\xabs), valgomi apie 13\xe2\x80\x9314 val. Sudaro 3 patiekalai: sriuba, pagrindinis patiekalas ir desertas bei g\xc4\x97rimai. Kolumbijos virtuv\xc4\x97je naudojama daug vaisi\xc5\xb3, ne\xc5\xbeinom\xc5\xb3 kitose \xc5\xa1alyse. Labai skirtingi valgiai valgomi skirtinguose regionuose. Tradicinis Kolumbijos valgis\xc2\xa0\xe2\x80\x93 Bandeja paisa, kur\xc4\xaf sudaro ry\xc5\xbeiai, pupos, jautiena, de\xc5\xa1ra, avokadas ir \xc4\xafvair\xc5\xabs kiti priedai. Pla\xc4\x8diai gaminama Ajiaco\xc2\xa0\xe2\x80\x93 vi\xc5\xa1tienos sriuba.'